Spil golf i Tyrkiet | Golfrejser med Spies
Spil golf i Tyrkiets golfmetropol, Belek, der byder på flere 9- og 18-hullers baner af høj kvalitet. I Belek ligger også hoteller af høj standard, og på flere af dem indgår et par golfrunder i prisen.
I Belek findes golfbaner for alle slags golfspillere. Gloria Golf Club byder på relativt flade og lettilgængelige baner, hvor det ikke gør så meget, hvis man slår lidt skævt.
Verdensklassebanen Cornelia Golf Club har tre 9-hullers sløjfer, hvoraf to kan kombineres til en 18-hullers bane. Uanset handicap er dette en underholdende og udfordrende bane.
Sueno Golf har to flotte golfbaner, Pines og Dunes, som ligger smukt omgivet af pinjetræer. Dunes er varieret og sine steder svær, men er dog noget lettere og kortere end Pines.
ANBEFALEDE GOLFBANER I TYRKIET
Golfbaner af høj standard til en enkelt spillerunde eller en hel golfferie i Tyrkiet.
Spil golf på Gloria Golf Club Old, som er en populær og behagelig bane, der har været vært for den europæiske Seniortour.
Banen er relativt flad med både park- og skovkarakter, store bunkere og en del vand. Samtidig en let tilgængelig bane, der ikke straffer udøveren, selv om ikke alle slag er lige perfekte. Anlægget har 45 huller, 2 x 18 huller og 1 x 9 huller. I efteråret 2005 åbnede Glorias nye 18-hullers bane, The New Course.
Cornelia Golf Club er en fantastisk golfbane i absolut verdensklasse, designet af Nick Faldo.
Banen har tre 9-hullers sløjfer: Prince, Queen og King Course, som kombineres til den ønskede 18-hullers bane. Uanset handicap vil du opleve en både underholdende og udfordrende bane, hvor hullerne snor sig i herlige grønne omgivelser. Du bor på det 5-stjernede Cornelia Resort, ikke langt fra banen, hvilket gør din ferie til en sand golfoplevelse med klasse.
Spil golf på et skønt anlæg med to rigtig gode golfbaner. Pines (par 72) er noget sværere end Dunes (par 69).
Ondulerede fairways, en del blinde huller, vandforhindringer og bunkere gør Pines til en varierende og spændende golfoplevelse, som passer til de fleste og er smukt omkranset af pinjeskove. Dunes er noget lettere, fordi den er kortere, men den har også sine udfordringer og er rig på variationer. På Sueno er golfen i konstant fokus, da banerne ligger i direkte forbindelse med hotellet.
Luksuriøst og børnevenligt All Inclusive-hotel for hele familien og med golfbanen lige i nærheden.
Cornelia Diamond Golf Resort & Spa er et luksuriøst og børnevenligt All Inclusive-hotel for hele familien.
Lækkert hotel i nærheden af både stranden og golfbanen i Belek. Hotellet tilbyder mange aktiviteter for alle aldre.